A4-0122/98

Luonnos yleissopimukseksi Euroopan unionin jäsenvaltioiden keskinäisestä oikeusavusta rikosasioissa (5202/98 - C4-0062/98 - 98/0902(CNS))

Luonnos hyväksyttiin seuraavin tarkistuksin:

(Tarkistus 1)

Johdanto-osan neljäs a viite (uusi)

>Alkuperäinen teksti>

>EP:n äänestyksessä hyväksytty teksti>

ILMAISEVAT käsityksensä, että oikeudellisen yhteistyön parantaminen rikosasioissa on ensisijaisen tärkeää järjestäytyneen rikollisuuden vastaisessa toiminnassa,

(Tarkistus 2)

Johdanto-osan kuudes viite

>Alkuperäinen teksti>

KATSOVAT, että näiden yleissopimusten määräyksiä sovelletaan edelleen kaikissa asioissa, joista ei ole määräyksiä tässä yleissopimuksessa,

>EP:n äänestyksessä hyväksytty teksti>

KATSOVAT, että

odotettaessa unionin jäsenvaltioita varten myöhemmin tehtävää kodifiointia näiden yleissopimusten määräyksiä sovelletaan edelleen kaikissa asioissa, joista ei ole määräyksiä tässä yleissopimuksessa,

(Tarkistus 3)

1 artiklan 2 kohta

>Alkuperäinen teksti>

2. Edellä olevan 1 kohdan määräykset eivät vaikuta jäsenvaltioiden kahden- tai monenvälisten sopimusten edullisempien määräysten soveltamiseen eivätkä ne, kuten vuoden 1959 yleissopimuksen 26 artiklan 4 kohdassa määrätään, vaikuta sovittuihin järjestelyihin keskinäisen oikeusavun antamisesta rikosasioissa yhdenmukaisen lainsäädännön tai erityisen järjestelmän perusteella, joka edellyttää keskinäisen oikeusavun vastavuoroista antamista jäsenvaltioiden alueella.

>EP:n äänestyksessä hyväksytty teksti>

2.

Edellä olevan 1 kohdan määräykset eivät vaikuta jäsenvaltioiden kahden- tai monenvälisten sopimusten määräysten soveltamiseen eivätkä ne, kuten vuoden 1959 yleissopimuksen 26 artiklan 4 kohdassa määrätään, vaikuta sovittuihin järjestelyihin keskinäisen oikeusavun antamisesta rikosasioissa yhdenmukaisen lainsäädännön tai erityisen järjestelmän perusteella, joka edellyttää keskinäisen oikeusavun vastavuoroista antamista jäsenvaltioiden alueella, sillä ehdolla, että kummassakin tapauksessa nämä määräykset johtavat käytännössä tehokkaampaan yhteistyöhön.

(Tarkistus 4)

1 a artikla (uusi)

>Alkuperäinen teksti>

>EP:n äänestyksessä hyväksytty teksti>

1 a artikla

>Alkuperäinen teksti>

>EP:n äänestyksessä hyväksytty teksti>

Epäselvissä tapauksissa tätä yleissopimusta sovelletaan 20 päivänä huhtikuuta 1959 tehdyn keskinäistä oikeusapua rikosasioissa koskevan eurooppalaisen yleissopimuksen 1 artiklan 1 kohdasta johtuvan tulkinnan mukaisesti.

>Alkuperäinen teksti>

>EP:n äänestyksessä hyväksytty teksti>

Jäsenvaltiot voivat sopia K.3 artiklan 2 kohdan c alakohdan kolmannen alakohdan mukaisesti, että Euroopan yhteisöjen tuomioistuin on toimivaltainen tulkitsemaan tämän yleissopimuksen määräyksiä sekä ratkaisemaan kaikki sen soveltamista koskevat erimielisyydet.

(Tarkistus 5)

3 artiklan 1 kohta

>Alkuperäinen teksti>

1. Silloin kuin keskinäistä oikeusapua annetaan ja jos kyseiset muodollisuudet tai menettelytavat eivät ole pyynnön vastaanottaneen jäsenvaltion rikosoikeudellisten menettelyjen perusperiaatteiden vastaisia ja jollei tässä yleissopimuksessa toisin määrätä, jäsenvaltiot sitoutuvat oikeusapupyyntöjen täyttämiseksi noudattamaan kaikkia pyynnön esittäneen jäsenvaltion nimenomaisesti ilmoittamia muodollisuuksia ja menettelytapoja. Pyynnön vastaanottaneen jäsenvaltion on täytettävä oikeusapupyyntö viipymättä ja sen on tältä osin otettava huomioon pyynnön esittäneen jäsenvaltion mahdollisesti ilmoittamat määräajat.

>EP:n äänestyksessä hyväksytty teksti>

1.

Silloin kuin keskinäistä oikeusapua annetaan ja jollei tässä yleissopimuksessa toisin määrätä, jäsenvaltiot sitoutuvat oikeusapupyyntöjen täyttämiseksi noudattamaan kaikkia pyynnön esittäneen jäsenvaltion nimenomaisesti ilmoittamia muodollisuuksia ja menettelytapoja sen kansallisen oikeusjärjestyksen, voimassaolevien sopimusperusteisten välineiden ja jäsenvaltioiden tunnustamien yleisten oikeusperiaatteiden ja rikosoikeudellisten menettelyjen mukaisesti. Pyynnön vastaanottaneen jäsenvaltion on täytettävä oikeusapupyyntö ilmoitettuun määräaikaan mennessä ja sen on tältä osin otettava huomioon pyynnön esittäneen jäsenvaltioin mahdollisesti ilmoittamat menettelytapoja koskevat määräajat.

(Tarkistus 6)

3 artiklan 2 kohta

>Alkuperäinen teksti>

2. Jos pyyntöä ei kokonaisuudessaan tai osittain voida täyttää pyynnön esittäneen jäsenvaltion mahdollisesti ilmoittamien vaatimusten tai määräaikojen mukaisesti, pyynnön vastaanottaneen jäsenvaltion viranomaisten on asianmukaisesti ja viipymättä ilmoitettava tästä pyynnön esittäneen jäsenvaltioin viranomaisille ja mainittava edellytykset, joilla pyyntö voitaisiin täyttää, ja sen täyttämiseen todennäköisesti tarvittava aika. Pyynnön esittäneen ja pyynnön vastaanottaneen jäsenvaltion viranomaiset voivat sopia pyynnön täyttämistavasta asettaen tarvittaessa ehdoksi, että edellä tarkoitetut edellytykset täytetään.

>EP:n äänestyksessä hyväksytty teksti>

2.

Jos pyyntöä ei kokonaisuudessaan tai osittain voida täyttää pyynnön esittäneen jäsenvaltion mahdollisesti ilmoittamien määräpäivien, vaatimusten tai määräaikojen mukaisesti, pyynnön vastaanottaneen jäsenvaltion viranomaisten on asianmukaisesti ja viipymättä ilmoitettava tästä pyynnön esittäneen jäsenvaltioin viranomaisille ja mainittava edellytykset, joilla pyyntö voitaisiin täyttää, ja sen täyttämiseen tarvittava aika. Pyynnön esittäneen ja pyynnön vastaanottaneen jäsenvaltion viranomaiset voivat sopia pyynnön täyttämistavasta asettaen tarvittaessa ehdoksi, että edellä tarkoitetut edellytykset täytetään.

(Tarkistus 7)

5 artiklan 1 kohta

>Alkuperäinen teksti>

1. Pyynnön vastaanottanut jäsenvaltio voi pyynnön esittäneen jäsenvaltion pyynnöstä ja rajoittamatta vilpittömässä mielessä toimineiden kolmansien osapuolien oikeuksia antaa rikoksen avulla hankittuja esineitä oikeusapupyynnön esittäneen jäsenvaltion haltuun sen palauttamiseksi oikealle omistajalleen.

>EP:n äänestyksessä hyväksytty teksti>

1.

Pyynnön vastaanottanut jäsenvaltio antaa pyynnön esittäneen jäsenvaltion pyynnöstä ja rajoittamatta vilpittömässä mielessä toimineiden kolmansien osapuolien oikeuksia rikoksen avulla hankittuja esineitä oikeusapupyynnön esittäneen jäsenvaltion haltuun sen palauttamiseksi oikealle omistajalleen.

(Tarkistus 8)

6 artiklan 3 kohdan b alakohta

>Alkuperäinen teksti>

b) rikostutkinnan luonne

>EP:n äänestyksessä hyväksytty teksti>

b)

rikostutkinnan luonne ja ilmoitus tutkinnan kohdetta vastaan kootusta tärkeimmästä todistusaineistosta

(Tarkistus 9)

6 artiklan 8 kohta

>Alkuperäinen teksti>

8. Mikään tässä artiklassa ei estä mitään sellaista jäsenvaltioiden välistä seuranta-asioita koskevaa kahden- tai monenvälistä yhteistyötä, joka kuuluu 20 päivänä huhtikuuta 1959 keskinäisestä oikeusavusta rikosasioissa tehdyn eurooppalaisen yleissopimuksen soveltamisalaan.

>EP:n äänestyksessä hyväksytty teksti>

8.

Mikään tässä artiklassa ei estä mitään sellaista jäsenvaltioiden välistä seuranta-asioita koskevaa kahden- tai monenvälistä yhteistyötä, joka kuuluu 20 päivänä huhtikuuta 1959 keskinäisestä oikeusavusta rikosasioissa tehdyn eurooppalaisen yleissopimuksen soveltamisalaan, edellyttäen, että 1 artiklan 2 kohtaan sisältyvä ehto täytetään myös henkilön perusoikeuksien suojelun edellyttämien toimenpiteiden suhteen.

(Tarkistus 10)

10 artikla

>Alkuperäinen teksti>

1. Jokainen jäsenvaltio sitoutuu siihen, että sen alueella voidaan sallia toisen jäsenvaltion pyynnöstä tapahtuvat valvotut kuljetukset, kun ne liittyvät luovuttamisen perusteeksi käypiä rangaistavia tekoja koskevaan rikostutkintaan.

>EP:n äänestyksessä hyväksytty teksti>

1.

Jokainen jäsenvaltio sitoutuu siihen, että sen alueella voidaan sallia toisen jäsenvaltion pyynnöstä tapahtuvat valvotut kuljetukset rikostutkinnan yhteydessä.

>Alkuperäinen teksti>

2. Pyynnön vastaanottaneen jäsenvaltion toimivaltaiset viranomaiset tekevät tapauskohtaisesti päätöksen valvotuista kuljetuksista kyseisen jäsenvaltion kansallisen lainsäädännön mukaisesti.

>EP:n äänestyksessä hyväksytty teksti>

2.

Pyynnön vastaanottaneen jäsenvaltion toimivaltaiset viranomaiset tekevät tapauskohtaisesti päätöksen valvotuista kuljetuksista kyseisen jäsenvaltion kansallisen lainsäädännön mukaisesti.

>Alkuperäinen teksti>

3. Valvotut kuljetukset tapahtuvat pyynnön vastaanottaneen jäsenvaltion menettelytapojen mukaisesti. Asianomaisen jäsenvaltion toimivaltaiset viranomaiset johtavat ja valvovat kuljetuksia.

>EP:n äänestyksessä hyväksytty teksti>

3.

Valvotut kuljetukset tapahtuvat 3 artiklan 1 kohdassa esitettyjen yksityiskohtaisten sääntöjen mukaisesti. Pyynnön vastaanottaneen jäsenvaltion toimivaltaiset viranomaiset johtavat ja valvovat kuljetuksia.

(Tarkistus 11)

11 artiklan 2 kohdan johdantokappale

>Alkuperäinen teksti>

2. Oikeudenkäyntiasiakirjat voidaan lähettää pyynnön vastaanottaneen jäsenvaltion toimivaltaisten viranomaisten välityksellä siinä tapauksessa, että

>EP:n äänestyksessä hyväksytty teksti>

2.

Oikeudenkäyntiasiakirjat voidaan lähettää pyynnön vastaanottaneen jäsenvaltion toimivaltaisten viranomaisten välityksellä ainoastaan siinä tapauksessa, että

(Tarkistus 12)

12 artiklan 5 a kohta (uusi)

>Alkuperäinen teksti>

>EP:n äänestyksessä hyväksytty teksti>

5a. Kuultavana oleva henkilö voi heti kutsun vastaanotettuaan ilmoittaa milloin tahansa pyynnön vastaanottaneen jäsenvaltion oikeusviranomaiselle aikeestaan saapua henkilökohtaisesti oikeuteen pyynnön esittäneen jäsenvaltion alueella. Tässä tapauksessa pyynnön esittäneen ja pyynnön vastaanottaneen jäsenvaltion toimivaltaiset viranomaiset ryhtyvät yhteisestä sopimuksesta tarkoituksenmukaisimpiin toimenpiteisiin.

(Tarkistus 13)

12 artiklan 6 kohdan d alakohta

>Alkuperäinen teksti>

d) Pyynnön vastaanottanut jäsenvaltio huolehtii pyynnön esittäneen jäsenvaltion pyynnöstä siitä, että kuultavaa henkilöä avustaa tarvittaessa tulkki.

>EP:n äänestyksessä hyväksytty teksti>

d)

Pyynnön vastaanottanut jäsenvaltio huolehtii pyynnön esittäneen jäsenvaltion tai kuultavan henkilön pyynnöstä siitä, että tätä avustaa tarvittaessa tulkki.

(Tarkistus 14)

14 artikla

>Alkuperäinen teksti>

1. Jäsenvaltioiden toimivaltaiset viranomaiset voivat oman kansallisen lainsäädäntönsä sallimissa rajoissa myös ilman erillistä pyyntöä vaihtaa keskenään tietoja, jotka koskevat sellaisia rangaistavia tekoja tai 2 artiklan 1 kohdassa tarkoitettuja järjestysmääräysten rikkomisia, joista rankaiseminen tai joiden käsittely tietojen toimittamishetkellä kuuluu tietoja saavan viranomaisen toimivaltaan.

>EP:n äänestyksessä hyväksytty teksti>

Jäsenvaltioiden toimivaltaiset viranomaiset

sitoutuvat oman kansallisen lainsäädäntönsä sallimissa rajoissa myös ilman erillistä pyyntöä vaihtamaan keskenään tiedot, jotka koskevat sellaisia rangaistavia tekoja tai 2 artiklan 1 kohdassa tarkoitettuja järjestysmääräysten rikkomisia, joista rankaiseminen tai joiden käsittely tietojen toimittamishetkellä kuuluu tietoja saavan viranomaisen toimivaltaan.

>Alkuperäinen teksti>

2. Tietoja toimittava viranomainen voi oman lainsäädäntönsä mukaisesti asettaa tietoja saavalle viranomaiselle tällaisten tietojen käyttöä koskevia ehtoja.

>EP:n äänestyksessä hyväksytty teksti>

Toimitettuja tietoja käytetään voimassaolevien yleissopimusten ja saajavaltion oikeusjärjestyksen mukaisesti.

>Alkuperäinen teksti>

3. Tietoja saanut viranomainen on velvollinen noudattamaan näitä ehtoja.

>EP:n äänestyksessä hyväksytty teksti>

(Tarkistus 15)

15 artiklan 3, 4 ja 5 kohta

>Alkuperäinen teksti>

3. Jäsenvaltio voi ilmoittaa tämän yleissopimuksen tallettajalle lähetettävässä ilmoituksessa, että sen oikeusviranomaisilla ei ole tai ei yleensä ole valtuuksia panna täytäntöön suoria pyyntöjä ja että tällaiset pyynnöt ja tiedot on siksi esitettävä jäsenvaltion keskusviranomaisen tai keskusviranomaisten välityksellä ilmoituksessa mainitussa laajuudessa. Jäsenvaltio voi milloin tahansa muuttaa ilmoitustaan tallettajalle annettavalla ilmoituksella, jolloin jokaisen muutoksen tarkoitus on antaa lisää painoa 1 kohdalle.

>EP:n äänestyksessä hyväksytty teksti>

3. Poistetaan.

>Alkuperäinen teksti>

4. Edellä 1 kohdassa tarkoitettu pyyntö voidaan sen käsittelyn nopeuttamiseksi esittää Kansainvälisen rikospoliisijärjestön (Interpol) tai jonkin muun, Euroopan unionista tehdyn sopimuksen nojalla annettujen säännösten mukaisesti toimivaltaisen elimen välityksellä.

>EP:n äänestyksessä hyväksytty teksti>

4.

Edellä 1 kohdassa tarkoitettu pyyntö voidaan sen käsittelyn nopeuttamiseksi esittää Kansainvälisen rikospoliisijärjestön (Interpol), Euroopan poliisiviraston (Europol), kun se aloittaa toimintansa, tai jonkin muun, Euroopan unionista tehdyn sopimuksen nojalla annettujen säännösten mukaisesti toimivaltaisen elimen välityksellä.

>Alkuperäinen teksti>

5. Jollei 3 kohdan mukaisesti annetuista ilmoituksista muuta johdu, 1 kohtaa sovelletaan 10 artiklassa tarkoitettuihin valvottuja kuljetuksia koskeviin pyyntöihin ja 15 a artiklassa tarkoitettuihin peitetutkintaa koskeviin pyyntöihin. Jos toimivaltainen viranomainen on toisessa jäsenvaltiossa oikeusviranomainen ja toisessa jäsenvaltiossa poliisi- tai tulliviranomainen, pyyntöjen esittäminen ja niihin vastaaminen tapahtuu suoraan näiden viranomaisten kesken.

>EP:n äänestyksessä hyväksytty teksti>

5. Edellä 1 kohtaa sovelletaan 10 artiklassa tarkoitettuihin valvottuja kuljetuksia koskeviin pyyntöihin ja 15 a artiklassa tarkoitettuihin peitetutkintaa koskeviin pyyntöihin. Jos toimivaltainen viranomainen on toisessa jäsenvaltiossa oikeusviranomainen ja toisessa jäsenvaltiossa poliisi- tai tulliviranomainen, pyyntöjen esittäminen ja niihin vastaaminen tapahtuu suoraan näiden viranomaisten kesken.

(Tarkistus 16)

15 a artiklan 3 kohta

>Alkuperäinen teksti>

3. Peitetutkinta suoritetaan pyynnön vastaanottaneen jäsenvaltion menettelyjen mukaisesti. Vain kyseisen jäsenvaltion toimivaltaisilla viranomaisilla on toimivalta panna toimeen ja ohjata toimia.

>EP:n äänestyksessä hyväksytty teksti>

3.

Peitetutkinta suoritetaan 3 artiklan 1 kohdassa esitettyjen yksityiskohtaisten sääntöjen mukaisesti. Vain pyynnön vastaanottaneen jäsenvaltion toimivaltaisilla viranomaisilla on toimivalta panna toimeen ja ohjata toimia.

(Tarkistus 17)

17 artikla

>Alkuperäinen teksti>

Tähän yleissopimukseen ei voi tehdä varaumia lukuun ottamatta 15 artiklan 3 kohdassa tarkoitettua varaumaa.

>EP:n äänestyksessä hyväksytty teksti>

Tähän yleissopimukseen ei voi tehdä varaumia.

(Tarkistus 18)

18 artiklan 3, 4 ja 5 kohta

>Alkuperäinen teksti>

3. Tämä yleissopimus tulee voimaan yhdeksänkymmenen päivän kuluttua siitä, kun viimeisenä tämän muodollisuuden hoitava sopimusvaltio, joka on Euroopan unionin jäsen silloin kun neuvosto antaa säädöksen tämän yleissopimuksen tekemisestä, on jättänyt 2 kohdan mukaisen ilmoituksen.

>EP:n äänestyksessä hyväksytty teksti>

3.

Tämä yleissopimus tulee voimaan kolmenkymmenen päivän kuluttua siitä, kun viimeisenä tämän muodollisuuden hoitava sopimusvaltio, joka on Euroopan unionin jäsen silloin kun neuvosto antaa säädöksen tämän yleissopimuksen tekemisestä, on jättänyt 2 kohdan mukaisen ilmoituksen.

>Alkuperäinen teksti>

4. Tämän yleissopimuksen voimaantuloon asti kukin jäsenvaltio voi 2 kohdan mukaisen ilmoituksen tehdessään tai milloin tahansa sen jälkeen ilmoittaa, että yleissopimusta sovelletaan asianomaisen valtion osalta sen ja samanlaisen ilmoituksen tehneiden muiden jäsenvaltioiden välisissä suhteissa. Tällainen ilmoitus tulee voimaan yhdeksänkymmenen päivän kuluttua sen tallettamispäivästä.

>EP:n äänestyksessä hyväksytty teksti>

4.

Tämän yleissopimuksen voimaantuloon asti kukin jäsenvaltio voi 2 kohdan mukaisen ilmoituksen tehdessään tai milloin tahansa sen jälkeen ilmoittaa, että yleissopimusta sovelletaan asianomaisen valtion osalta sen ja samanlaisen ilmoituksen tehneiden muiden jäsenvaltioiden välisissä suhteissa. Tällainen ilmoitus tulee voimaan kolmenkymmenen päivän kuluttua sen tallettamispäivästä.

>Alkuperäinen teksti>

5. Tätä yleissopimusta sovelletaan vain pyyntöihin, jotka on tehty sen jälkeen, kun yleissopimus on tullut voimaan tai kun yleissopimusta on alettu soveltaa pyynnön vastaanottaneen ja pyynnön esittäneen jäsenvaltion välillä.

>EP:n äänestyksessä hyväksytty teksti>

5.

Tätä yleissopimusta sovelletaan vain oikeusapupyyntöihin, jotka on tehty sen jälkeen, kun yleissopimus on tullut voimaan tai kun yleissopimusta on alettu soveltaa pyynnön vastaanottaneen ja pyynnön esittäneen jäsenvaltion välillä.

(Tarkistus 19)

19 artiklan 4 kohta

>Alkuperäinen teksti>

4. Tämä yleissopimus tulee voimaan jokaisen siihen liittyvän valtion osalta yhdeksänkymmenen päivän kuluttua siitä päivästä, jona asianomainen valtio on tallettanut liittymiskirjansa, tai tämän yleissopimuksen voimaantulopäivänä, jos yleissopimus ei ole vielä tullut voimaan kyseisen yhdeksänkymmenen päivän määräajan päättyessä.

>EP:n äänestyksessä hyväksytty teksti>

4.

Tämä yleissopimus tulee voimaan jokaisen siihen liittyvän valtion osalta kolmenkymmenen päivän kuluttua siitä päivästä, jona asianomainen valtio on tallettanut liittymisasiakirjansa, tai tämän yleissopimuksen voimaantulopäivänä, jos yleissopimus ei ole vielä tullut voimaan kyseisen kolmenkymmenen päivän määräajan päättyessä.

(Tarkistus 20)

20 artiklan 2 kohta

>Alkuperäinen teksti>

2. Tallettaja julkaisee Euroopan yhteisöjen virallisessa lehdessä tiedot tämän yleissopimuksen hyväksymisistä ja siihen liittymisistä, tiedonannoista ja varaumista sekä kaikista muista tähän yleissopimukseen liittyvistä ilmoituksista.

>EP:n äänestyksessä hyväksytty teksti>

2.

Tallettaja julkaisee Euroopan yhteisöjen virallisessa lehdessä tiedot tämän yleissopimuksen hyväksymisistä ja siihen liittymisistä, tiedonannoista sekä kaikista muista tähän yleissopimukseen liittyvistä ilmoituksista.

Lainsäädäntöpäätöslauselma, johon sisältyy Euroopan parlamentin lausunto luonnoksesta yleissopimukseksi Euroopan unionin jäsenvaltioiden keskinäisestä oikeusavusta rikosasioissa (5202/98 - C4-0062/98 - 98/0902(CNS))(Kuulemismenettely)

Euroopan parlamentti, joka

- ottaa huomioon neuvoston luonnoksen (5202/98 - 98/0902(CNS)),

- neuvoston kuultua sitä Euroopan unionista tehdyn sopimuksen K.6 artiklan toisen kohdan mukaisesti (C4-0062/98),

- ottaa huomioon työjärjestyksensä 58 artiklan,

- ottaa huomioon kansalaisvapauksien ja sisäasiain valiokunnan mietinnön ja oikeusasioita ja kansalaisten oikeuksia käsittelevän valiokunnan lausunnon (A4-0122/98),

- katsoo, että sen hyväksyttäväksi esitetty luonnos on puutteellinen;

1. Hyväksyy neuvoston puheenjohtajavaltion ehdotuksen parlamentin tekemin tarkistuksin siltä osin kuin se on esitetty parlamentin hyväksyttäväksi;

2. Pyytää neuvostoa muuttamaan ehdotustaan vastaavasti;

3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. Pyytää tulla kuulluksi uudelleen, heti kun neuvosto tekee täydellisen luonnoksen yleissopimukseksi;

5. Kehottaa puhemiestään välittämään tämän lausunnon neuvostolle ja komissiolle.